stanford-oval/wikipedia huggingface dataset:
Serie A:n kausi 2017–2018
Joukkueet

| Joukkue | Kotikaupunki | Stadion | Päävalmentaja | Kapteeni |
| --- | --- | --- | --- | --- |
| Atalanta | Bergamo | Stadio Atleti Azzurri d’Italia |  Gian Piero Gasperini |  Alejandro Gómez |
| Benevento | Benevento | Stadio Ciro Vigorito |  Roberto De Zerbi |  Fabio Lucioni |
| Bologna | Bologna | Stadio Renato Dall'Ara |  Roberto Donadoni |  Daniele Gastaldello |
| Cagliari | Cagliari | Sardegna Arena |  Diego López |  Daniele Dessena |
| Chievo | Verona | Stadio Marc'Antonio Bentegodi |  Rolando Maran |  Sergio Pellissier |
| Crotone | Crotone | Stadio Ezio Scida |  Walter Zenga |  Alex Cordaz |
| Fiorentina | Firenze | Stadio Artemio Franchi |  Stefano Pioli |  Davide Astori |
| Genoa | Genova | Stadio Luigi Ferraris |  Davide Ballardini |  Mattia Perin |
| Hellas Verona | Verona | Stadio Marc'Antonio Bentegodi |  Fabio Pecchia |  Giampaolo Pazzini |
| Internazionale | Milano | San Siro |  Luciano Spalletti |  Mauro Icardi |
| Juventus | Torino | Allianz Stadium |  Massimiliano Allegri |  Gianluigi Buffon |
| Lazio | Rooma | Stadio Olimpico |  Simone Inzaghi |  Senad Lulić |
| Milan | Milano | San Siro |  Gennaro Gattuso |  Leonardo Bonucci |
| Napoli | Napoli | Stadio San Paolo |  Maurizio Sarri |  Marek Hamšík |
| Roma | Rooma | Stadio Olimpico |  Eusebio Di Francesco |  Daniele De Rossi |
| Sampdoria | Genova | Stadio Luigi Ferraris |  Marco Giampaolo |  Vasco Regini |
| Sassuolo | Sassuolo | Mapei Stadium – Città del Tricolore (Reggio Emilia) |  Giuseppe Iachini |  Francesco Magnanelli |
| SPAL | Ferrara | Stadio Paolo Mazza |  Leonardo Semplici |  Luca Mora |
| Torino | Torino | Stadio Olimpico Grande Torino |  Walter Mazzarri |  Andrea Belotti |
| Udinese | Udine | Stadio Friuli-Dacia Arena |  Massimo Oddo |  Danilo |
Sarjataulukko

| Sij>  | Joukkuen • k •  | O | V | T | H | TM | PM | ME | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- |
| 1 | Juventus (M) | 38 | 30 | 5 | 3 | 86 | 24 | +62 | 95 | Pääsee Mestarien liigan lohkovaiheeseen. |
| 2 | Napoli | 38 | 28 | 7 | 3 | 77 | 29 | +48 | 91 | Pääsee Mestarien liigan lohkovaiheeseen. |
| 3 | Roma | 38 | 23 | 8 | 7 | 61 | 28 | +33 | 77 | Pääsee Mestarien liigan lohkovaiheeseen. |
| 4 | Internazionale | 38 | 20 | 12 | 6 | 66 | 30 | +36 | 72 | Pääsee Mestarien liigan lohkovaiheeseen. |
| 5 | Lazio | 38 | 21 | 9 | 8 | 89 | 49 | +40 | 72 | Pääsee Eurooppa-liigan lohkovaiheeseen. |
| 6 | Milan | 38 | 18 | 10 | 10 | 56 | 42 | +14 | 64 | Pääsee Eurooppa-liigan lohkovaiheeseen. |
| 7 | Atalanta | 38 | 16 | 12 | 10 | 57 | 39 | +18 | 60 | Pääsee Eurooppa-liigan toiselle karsintakierrokselle. |
| 8 | Fiorentina | 38 | 16 | 9 | 13 | 54 | 46 | +8 | 57 |  |
| 9 | Torino | 38 | 13 | 15 | 10 | 54 | 46 | +8 | 54 |  |
| 10 | Sampdoria | 38 | 16 | 6 | 16 | 56 | 60 | −4 | 54 |  |
| 11 | Sassuolo | 38 | 11 | 10 | 17 | 29 | 59 | −30 | 43 |  |
| 12 | Genoa | 38 | 11 | 8 | 19 | 33 | 43 | −10 | 41 |  |
| 13 | Chievo | 38 | 10 | 10 | 18 | 36 | 59 | −23 | 40 |  |
| 14 | Udinese | 38 | 12 | 4 | 22 | 48 | 63 | −15 | 40 |  |
| 15 | Bologna | 38 | 11 | 6 | 21 | 40 | 52 | −12 | 39 |  |
| 16 | Cagliari | 38 | 11 | 6 | 21 | 33 | 61 | −28 | 39 |  |
| 17 | SPAL | 38 | 8 | 14 | 16 | 39 | 59 | −20 | 38 |  |
| 18 | Crotone (P) | 38 | 9 | 8 | 21 | 40 | 66 | −26 | 35 | Putoaa Serie B:hen. |
| 19 | Verona (P) | 38 | 7 | 4 | 27 | 30 | 78 | −48 | 25 | Putoaa Serie B:hen. |
| 20 | Benevento (P) | 38 | 6 | 3 | 29 | 33 | 84 | −51 | 21 | Putoaa Serie B:hen. |
1 2  Internazionale voitti Lazion keskinäisissä pisteissä: Internazionale 0–0 Lazio, Lazio 2–3 Internazionale.
1 2  Juventus karsiutui Eurooppa-liigan lohkovaiheeseen voittamalla Coppa Italian 2017–2018, mutta koska se karsiutui jo Mestarien liigaan sarjasijoituksensa perusteella, cup-voittajalle varattu paikka siirtyi sarjataulukossa alaspäin.
↑  Milan suljettiin alun perin ulos Euroopan turnauksista sen rikottua UEFA:n taloudellisen reilun pelin sääntöjä. Milan valitti päätöksestä vetoomustuomioistuimeen ja se kumottiin 20. heinäkuuta 2018.
1 2  Chievo voitti Udinesen keskinäisissä pisteissä: Chievo 1–1 Udinese, Udinese 1–2 Chievo.
Aiheesta muualla

Virallinen sivusto (englanniksi)
Serie A:n kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1890-luku |  |  |  |  |  |  |  | 1898 | 1899 | 1900 |
| 1900-luku | 1901 | 1902 | 1903 | 1904 | 1905 | 1906 | 1907 | 1908 | 1909 | 1909–1910 |
| 1910-luku | 1910–1911 | 1911–1912 | 1912–1913 | 1913–1914 | 1914–1915 |  |  |  |  | 1919–1920 |
| 1920-luku | 1920–1921 | 1921–1922 | 1922–1923 | 1923–1924 | 1924–1925 | 1925–1926 | 1926–1927 | 1927–1928 | 1928–1929 | 1929–1930 |
| 1930-luku | 1930–1931 | 1931–1932 | 1932–1933 | 1933–1934 | 1934–1935 | 1935–1936 | 1936–1937 | 1937–1938 | 1938–1939 | 1939–1940 |
| 1940-luku | 1940–1941 | 1941–1942 | 1942–1943 |  |  |  | 1946–1947 | 1947–1948 | 1948–1949 | 1949–1950 |
| 1950-luku | 1950–1951 | 1951–1952 | 1952–1953 | 1953–1954 | 1954–1955 | 1955–1956 | 1956–1957 | 1957–1958 | 1958–1959 | 1959–1960 |
| 1960-luku | 1960–1961 | 1961–1962 | 1962–1963 | 1963–1964 | 1964–1965 | 1965–1966 | 1966–1967 | 1967–1968 | 1968–1969 | 1969–1970 |
| 1970-luku | 1970–1971 | 1971–1972 | 1972–1973 | 1973–1974 | 1974–1975 | 1975–1976 | 1976–1977 | 1977–1978 | 1978–1979 | 1979–1980 |
| 1980-luku | 1980–1981 | 1981–1982 | 1982–1983 | 1983–1984 | 1984–1985 | 1985–1986 | 1986–1987 | 1987–1988 | 1988–1989 | 1989–1990 |
| 1990-luku | 1990–1991 | 1991–1992 | 1992–1993 | 1993–1994 | 1994–1995 | 1995–1996 | 1996–1997 | 1997–1998 | 1998–1999 | 1999–2000 |
| 2000-luku | 2000–2001 | 2001–2002 | 2002–2003 | 2003–2004 | 2004–2005 | 2005–2006 | 2006–2007 | 2007–2008 | 2008–2009 | 2009–2010 |
| 2010-luku | 2010–2011 | 2011–2012 | 2012–2013 | 2013–2014 | 2014–2015 | 2015–2016 | 2016–2017 | 2017–2018 | 2018–2019 | 2019–2020 |
| 2020-luku | 2020–2021 | 2021–2022 | 2022–2023 | 2023–2024 | 2024–2025 | 2025–2026 | 2026–2027 | 2027–2028 | 2028–2029 | 2029–2030 |
Alba

Alba voi tarkoittaa seuraavia:
alba, messupaita
alba, eräs runouden tyylilaji
alba, valkoinen latinaksi; sana esiintyy monien kasvi- ja eläinlajien tieteellisissä nimissä
Alba, naisen etunimi
Alba, Skotlanti gaelin kielellä
Alban kuningaskunta, valtio Skotlannissa 843–1034
Alba, kaupunki Piemontessa, Italiassa
Alban tasavalta, entinen italialainen valtio 1796–1801
Alba Longa, muinainen kaupunki Latiumissa Italiassa
Alba, piirikunta Romaniassa
Alba Iulia, Alban piirikunnan pääkaupunki Romaniassa
Alba, paikka Aragoniassa, Espanjassa
Alba, paikka Michiganissa
Alba, kaupunki Missourissa
Alba, kaupunki Pennsylvaniassa
Alba, kaupunki Texasissa
ALBA, Alianza Bolivariana para los Pueblos de Nuestra América, eräiden Latinalaisen Amerikan maiden välinen poliittis-sosiaalis-taloudellinen yhteistyösopimus
Alba Records, suomalainen levy-yhtiö
ALBA Berlin, saksalainen koripalloseura
Alba, sukunimenä:
Antonio Fernández Alba (s. 1927), espanjalainen arkkitehti
Antonio Ibáñez de Alba (s. 1956), espanjalainen insinööri ja tutkija
Jessica Alba (s. 1981), yhdysvaltalainen näyttelijä
Jordi Alba (s. 1989), espanjalainen jalkapalloilija
Miguel Ángel Alba Díaz (s. 1951), meksikolainen katolinen piispa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alba”, voi hakea sivunnimihaulla, laajalla sivunnimihaulla tai tekstihaulla.
Sosiaalisesti rajoittuneet

Sosiaalisesti rajoittuneiden koodaajakaksikko vahtii news-keskustelualueita.
Sosiaalisesti rajoittuneet oli vuodesta 2000 vuoteen 2012 ilmestynyt suomalainen verkkosarjakuva, jolla oli yli 250 000 käyntiä kuukaudessa. Ensimmäinen sarjakuva ilmestyi 20. syyskuuta vuonna 2000, ja sen julkaisu päättyi vuonna 2012.
Sosiaalisesti rajoittuneet aloitti julkaisunsa Sunpoint.net-portaalissa, ja siirtyi omalle sosiaalisestirajoittuneet.fi -sivustolleen vuonna 2004.
Sarjakuva kertoi IT-alan ihmisten työstä ja elämästä. Sarjan sankareina ovat esiintyneet ohjelmoijat C ja Plus, jotka muodostivat yhdessä taisteluparin C++. Vuonna 2009 parivaljakon oheen on tullut myös uusia henkilöhahmoja. Nörttien työpaikalle bisnesasennetta tuovat yrityksen pomot ja viehkeyttä puolestaan lähettityttö Iipee, myyntijohtaja eLisa sekä miespuolinen Blondisihteeri. Nörttien luja usko tietotekniikan kaikkivoipaisuuteen tarjoaa asetelman huumorille, ja sarjakuvan tekijät sanovat todistavansa, että IT-alan ihmiset osaavat nauraa itselleen.
Sarjakuvaa käsikirjoittivat Ossi Mäntylahti ja Pekka Piira. Kuvituksesta vastasi Jukka Piira. Kaikki tekijät ovat syntyneet vuonna 1974 Helsingissä ja hankkineet työkokemusta IT-alalta. Kaikilla tekijöillä on takanaan pitkä kirjoittajaura Mikrobitti-lehdessä.
Vaikka Sosiaalisesti rajoittuneet oli pääasiassa verkkosarjakuva, se on ilmestynyt myös perinteisessä mediassa, kuten Iltalehden sivustolla ja Ilta-Sanomien ja ITviikon paperiversiossa.
Sarjakuvasta on myös ilmestynyt englanninkielinen versio The Socially Challenged.
Tuhoutunut arkisto

Ossi Mäntylahti kertoi kesäkuussa 2020 sarjakuvan Facebook-sivulla, että sarjakuvan arkisto ja sen ainoa varmuuskopio tuhoutuivat epäonnistuneen palvelinuudistuksen seurauksena vuodenvaihteessa 2015. Valtaosa vanhoista stripeistä on kuitenkin luettavissa sarjis.info-sivustolla.
Aiheesta muualla

Sosiaalisesti rajoittuneet Sarjakuvan kotisivu (sivusto ei enää toimi)
Sosiaalisesti rajoittuneet Sarjakuvan strippejä arkistoituna
Sarjakuvan Facebook -sivut Keskustelua ja satunnaisia juhlastrippejä
Ajoneuvovero

Ajoneuvovero on Suomessa liikennekäytössä olevasta ajoneuvosta perittävä vero, joka jakaantuu perusveroon ja käyttövoimaveroon (dieselvero). Vuonna 2010 perusvero muuttui hiilidioksidipäästöihin perustuvaksi. Ajoneuvoveroa ei makseta L-luokan ajoneuvoista, kuten mopoautoista.
Vuonna 1993 uusien autojen veroprosenttia alennettiin 20 prosenttiyksiköllä. Tavoitteena oli siirtää verotuksen painopistettä auton hankinnan verottamisesta auton käyttämisen puolelle, ajoneuvovero ei tosin verota auton käyttämistä vaan sen omistamista. Samalla myös pakettiautojen verovapaudesta luovuttiin ja verokannaksi säädettiin 35 % verotusarvosta. Maastohenkilöautojen veroetu poistui ja niitä verotetaan kuin henkilöautoja.
Henkilöautoja on Suomessa rekisterissä noin 2,4 miljoonaa kappaletta. Henkilöautoista kannettiin vuonna 2006 ajoneuvoveron perusveroa, eli ajoneuvoveroa noin 300 miljoonaa euroa ja lisäksi pakettiautoista noin 30 miljoonaa euroa. Vertailun vuoksi vuonna 2006 ajoneuvoveron käyttövoimavero, joka kansan suussa paremmin tunnetaan "dieselverona", tuotti kokonaisuudessaan noin 280 miljoonaa euroa, josta henkilöautojen osuus oli noin 160 miljoonaa euroa ja raskaan liikenteen 120 miljoonaa euroa.
Historia

Nykyinen vuotuinen ajoneuvovero otettiin käyttöön vuonna 1994. Uuden veron perusteluna käytettiin, että sillä korvataan edellä mainitusta veromuutoksesta ja myös alentuneesta uusien autojen myynnistä johtuva verotuoton menetys. Vuotuisen veron määräksi säädettiin 500 markkaa ennen vuoden 1994 alkua rekisteriin merkityille ajoneuvoille ja 700 markkaa tätä uudemmille ajoneuvoille. Auton käyttömaksun tuotto valtiolle oli tuolloin noin 1,3 miljardia markkaa eli 218 miljoonaa euroa vuodessa.
Vuosina 1994–1996 ajoneuvoveron kantamista hoidettiin siten, että auton tuulilasiin ostettiin sisäpuolelle kiinnitettävä virallinen verotarralappu vuosittaisen kertakorvauksen todisteeksi. Sen jälkeen siirryttiin ajoneuvorekisteriin merkittyjen ajoneuvojen käyttömaksujen suoraan laskutukseen ajoneuvojen omistajille, joka on ollut käytössä nykyhetkeen saakka.
Moottoriajoneuvon käyttöaikainen haltijaperusteinen verotus alkoi vuonna 1922 leimaverolain tultua voimaan. Käytön verotuksesta bensiinikäyttöisten autojen kohdalta luovuttiin vuonna 1965. Ajoneuvojen omistamismaksun kannettiin seuraavan kerran 1970-luvun lopulla, jolloin se jäi tilapäiseksi ja lakkautettiin myöhemmin. Maksukannon menetelmänä käytettiin myös silloin tuulilasiin kiinnitettyä tarralappua todisteena käyttöveron maksamisesta.
Kritiikki

Ajoneuvoveroa on arvosteltu siitä, että vaikka veron perusteluna on ollut auton käyttämisen verottaminen, vero ei kohdistu auton käyttämiseen vaan sen omistamiseen.
Aiheesta muualla

Ajoneuvoverolaki
Valtiovarainministeriön ja tullin laskelma vuoden 2010 ajoneuvoveron määrästä 20 eniten myydylle henkilöautomallille[vanhentunut linkki]
Suomen kulutusverot
ajoneuvovero • arvonlisävero • autovero • koiravero • makeisvero • tulli • vakuutusmaksuvero
Valmisteverot: alkoholivero • tupakkavero • virvoitusjuomavero
Albanian kommunistinen puolue

| Albanian kommunistinen puolue> Partia Komuniste e Shqipërisë |
| --- | --- |
  
  
  
Perustettu:  1991
Johto:   Qemal Cicollari (pj.) 
Ideologia:   kommunismi  marxismi-leninismi  hoxhalaisuus 
Poliittinen kirjo:  äärivasemmisto
Albanian parlamentti:  0 / 140
Kansainväliset jäsenyydet:  – Maailman kommunistiset ja työväenpuolueet
Kotisivu:  www.pksh.al
Infobox OKNimi-testi OK: 
Albanian kommunistinen puolue on kommunistinen ja antirevisionistinen marxilais-leniniläinen puolue Albaniassa. Puolue on perustettu 1991 Albanian työn puolueen hajoamisen yhteydessä, jolloin se otti uudeksi nimekseen Albanian sosialistinen puolue. Se vaalii edelleen Enver Hoxhan ja hänen kehittämänsä hoxhalaisen kommunismin suuntauksen perintöä. Puoluetta johti Hysni Milloshi kuolemaansa saakka, vuoteen 2012.
Hoxhan leski Nexhmije Hoxha oli puolueen jäsen.
Albanian kirkko

Pyhän Elisein kirkko Şəkin piirin Kişin kylässä.
Tšotarin kirkko Qəbələn piirin Nicin udikylässä.
Gandzasarin luostari Vuoristo-Karabahissa.
Albanian kirkko oli muinaisen Kaukasian Albanian alueella nykyisessä Azerbaidžanissa 300–400-luvuilta aina vuoteen 1815 saakka toiminut kristillinen kirkkokunta.
Kristinusko levisi Kaukasian Albaniaan 300-luvun alussa Armeniasta ja Georgiasta käsin. Vuoden 420 tienoilla luotiin jumalanpalveluksissa käytetty albanian kirjakieli. 600-luvulta lähtien Albanian kirkko alkoi siirtyä armenian kieleen.
Albanian kuningas Urnair kääntyi kristityksi noin vuonna 370. Kuningas Vatšagan III Hurskas julisti 400-luvun lopussa kristinuskon valtionuskonnoksi ja ryhtyi vainoamaan zarathustralaisia. Hänen aikanaan vuosina 487–488 pidettiin kirkon kaanonit laatinut Albanian kirkolliskokous. Armenialaiseen perinteeseen tukeutuneella Albanian kirkolla oli ilmeisesti jo tuolloin käytännössä itsenäinen asema. Vuosien 551–552 tienoilla sen johtaja Abas sai katolikoksen arvonimen. Hän residenssinsä oli Partavin kaupungissa (nykyinen Bərdə). 680-luvulla Albanian ja Armenian kirkot yrittivät turhaan käännyttää Derbentin pohjoispuolella asuneita paimentolaisia. Albanian kautta kristinusko levisi Dagestanin pohjoisosaan.
Albanian kirkko noudatti Khalkedonin kirkolliskokouksen oppeja ilmeisesti vuonna 706 järjestettyyn Partavin kirkolliskokoukseen saakka, jolloin Armenian katolikos syrjäytti arabien tuella Albanian katolikoksen Nersesin. 800-luvun loppupuolella Kurajoen pohjoispuolella sijaitseva alue liittyi ortodoksiseen Georgian kirkkoon. Islamin ja kristinuskon välinen kamppailu päättyi 1000-luvulla, jolloin suurin osa alueen väestöstä oli kääntynyt muslimeiksi. 720-luvulta lähtien arabit liittivät Albanian kirkon Armenian monofysiittisen kirkon alaisuuteen.
Monofysiittinen Albanian kirkko taantui 800–1100-luvuilla. Katolikosten residenssinä toimi 900–1000-luvuilla Hamšin luostari. Kirkollisen elämän keskuksia olivat 1000-luvulla Vuoristo-Karabah (Artsah) ja 1100-luvulla Qaxin ja Zaqatalan seutu. 1300–1400-lukujen vaihteessa katolikosten residenssi siirtyi Vuoristo-Karabahin hengellisenä ja poliittisena keskuksena toimineeseen Gandzasarin luostariin.
Venäjän keisari lakkautti Gandzasarin patriarkaatiksi kutsutun Albanian katolikoksen viran vuonna 1815. Sen tilalle perustettiin Armenian katolikoksen alaiset Artsah-Şuşan ja Şamaxın hiippakunnat sekä Armenian kirkon Tbilisin konsistorin alainen Gəncən apulaispiispan virka.
Allin Vlasenko

Allin Vlasenko
Allin Vlasenkon hautakivi
Allin Hryhorovytš Vlasenko (ukr. Аллі́н Григо́рович Вла́сенко; 30. kesäkuuta 1938 Tšeljabinsk – 23. marraskuuta 2021) oli ukrainalainen kapellimestari.
Vlasenko opiskeli klarinetinsoittoa ja orkesterinjohtoa. Harkovassa häntä opetti Alisa Vidulina ja Kiovan konservatoriossa Myhailo Kanerštein. Hän suoritteli harjoittelujakson Leningradissa Jevgeni Mravinskin johdolla. Vlasenko aloitti Ukrainan kansallisen sinfoniaorkesterin johtamisen vuonna 1966 ja pääsi vuonna 1971 Ukrainan kansallisoopperan kapellimestariksi. Vuosina 1992–1996 hän oli Harkovan filharmonian sinfoniaorkesterin pääkapellimestari. Vlasenko johti kantaesityksiä muiden muassa Vitali Kyreikon, Mykola Dremljuhan, Klymenti Domintšenin, Heorhi Maiborodan ja Jevhen Stankovytšin teoksista. Vuodesta 1965 Vlasenko myös opetti Ukrainan kansallisessa Tšaikovski-musiikkiakatemiassa (Kiovan konservatorio). Hänen opiskelijoidensa joukossa olivat Viktorija Žadko ja Natalija Ponomartšuk.
Vlasenko sai Ukrainan kansantaiteilijan arvonimen. Kesällä 2021 hän pyörtyi johtaessaan orkesteria ja vietiin ambulanssilla paikalta. Hän kuoli saman vuoden marraskuussa.
Akronin yliopisto

| Akronin yliopisto> The University of Akron |
| --- | --- |
 Akronin yliopiston Arts and Sciences -rakennus.
Motto:  Fiat Lux
Perustettu:  1870
Tyyppi:  julkinen
Säätiön varat:  188 miljoonaa USD
Henkilökunta:  1 900
Opiskelijoita:  24 000
Jatko-opiskelijoita:  4 600
Sijainti:  Akron, Ohio   Yhdysvallat
Maskotti:  Zippy The Kangaroo
Sivusto:  www.uakron.edu
Akronin yliopisto on julkinen yliopisto Akronin kaupungissa Ohiossa, Yhdysvalloissa. Se on osa Ohion julkista yliopistojärjestelmää. Suosituimpia pääaineita ovat liiketalous, johtaminen, kasvatustiede, viestintä, terveystieteet ja tekniikka.
Koulun urheilujoukkueet kilpailevat NCAA:n korkeimmalla divisioonatasolla.
Aiheesta muualla

Kuvia tai muita tiedostoja aiheesta Akronin yliopisto Wikimedia Commonsissa
Yliopiston kotisivu
Albert Scott Crossfield

Scott Crossfield ennätyskone D-558-II:n ohjaamossa nopeusennätyksen teon päivänä.
Albert Scott Crossfield (2. lokakuuta 1921 – 19. huhtikuuta 2006) oli yhdysvaltalainen lentäjä. Hän lensi niin kutsuttuja koelentokoneita, myös X-15:tta ja hän rikkoi kahden Machin rajan ensimmäisenä. Scott Crossfield oli Yhdysvaltain laivaston upseeri ja lentäjä sekä myös toisen maailmansodan veteraani. Sodan jälkeen Scottfield työskenteli North American Aviationin ja Hawkerin sekä Eastern Air Linesin palveluksessa. Scott Crossfield osallistui useiden lentokonemallien kehittelyyn, sekä siviili- että sotilasilmailun puitteissa.
20. marraskuuta 1953 tapahtunut ennätyslento tapahtui Kaliforniassa Douglas D-558-2 Skyrocket -koekoneella, jossa sekä suihkumoottori että rakettimoottori. Lentokorkeus oli 18 000 metriä ja koneen nopeus 2 135 km/h. Skyrocket -ennätyskoneen työntövoima oli 40 kN. Edellisen ennätyksen teki 2 000 km/h nopeuden rikkonut William "Bill" Bridgeman. Myöhemmin Crossfield lensi X-15:tta, muttei onnistunut tekemään sillä uusia lentämisien ennätyksiä, vaikka rikkoikin kolmen Machin rajan.
A. Scott Crossfield kuoli lento-onnettomuudessa Cessna 210 -pienkoneella, jota hän ohjasi itse, 84 vuoden iässä vuonna 2006. Hän oli tieteelliseltä koulutustaustaltaan luonnontieteiden maisteri (B.Sc. 1950) ja hänellä oli vaimon ohella neljä lasta sekä kolme lastenlasta.
X-15 A2 polttoainetankkiensa kera.
Käännös suomeksi
Albert Saléza

Albert Saléza Otellon roolissa
Albert Saléza (18. lokakuuta 1867 Brugge – 26. marraskuuta 1916 Pariisi) oli ranskalainen oopperalaulaja, joka oli äänialaltaan tenori.
Saléza opiskeli Saint-Yves Baxin ja Louis-Henri Obinin johdolla Pariisin konservatoriossa. Hän debytoi Édouard Lalon oopperassa Le roi d'Ys Opéra-Comiquessa 19. heinäkuuta 1888. Tämän jälkeen hän teki esiintymisiä Rouenissa, Bordeaux'ssa ja Nizzassa. 16. toukokuuta 1892 Saléza teki ensimmäisen esiintymisensä Pariisin oopperassa Ernest Reyerin teoksessa Salammbô. Vuonna 1894 hän oli kantaesittämässä César Franckin oopperaa Hulda ja Charles-Édouard Lefebvren oopperaa Djelma. Ensimmäiset esiintymisensä Covent Gardenissa ja Metropolitan-oopperassa Saléza teki vuonna 1898. Molemmissa oopperataloissa hän esiintyi tuolloin Charles Gounod'n Romeona.
Saléza jatkoi säännöllistä esiintymistä Pariisissa, kunnes liittyi Pariisin konservatorion henkilökuntaan vuonna 1911.
Allan Arbus

Allan Franklin Arbus (15. helmikuuta 1918 – 19. huhtikuuta 2013) oli yhdysvaltalainen näyttelijä. Hän esitti psykiatri Tri. Sidney Freedmania televisiosarjassa M*A*S*H.
Arbus, jolla oli juutalaista sukutaustaa, syntyi New Yorkissa. Paitsi televisiossa, hän teki työtä myös useissa elokuvissa. Hän oli vuodesta 1941 naimisissa maailmankuulun valokuvaaja Diane Arbusin kanssa. Pari sai ennen eroamistaan 1959 kaksi lasta.
Arbus eli vuodesta 1977 uusissa naimisissa Mariclare Costellon kanssa, ja parilla oli yksi lapsi. Vuoden 2006 Diane Arbusia käsittelevässä Steven Shainbergin elokuvassa Fur Allan Arbusin osan esittää Ty Burrell.
Aiheesta muualla

IMDb
Albert Sechehaye

Charles Albert Sechehaye (4. heinäkuuta 1870 Geneve – 2. heinäkuuta 1946 Geneve) oli sveitsiläinen kielitieteilijä, Geneven kielitieteellisen koulukunnan (école genevoise de linguistique) edustaja.
Sechehaye opiskeli vuodesta 1891 Geneven yliopistossa, missä hänen opettajanaan oli Ferdinand de Saussure. Sechehayella oli merkittävä osuus – yhdessä Charles Ballyn kanssa – Saussuren luentojen pohjalta kootun merkkiteoksen Cours de linguistique générale synnyssä, samoin kuin koko strukturalismin synnyssä.
Alexander Nouri

| 0 | 1 | 2 |
| --- | --- | --- |

Henkilötiedot
Syntymäaika: 20. elokuuta 1979 (ikä 45)
Syntymäpaikka: Buxtehude, Niedersachsen, Saksa
Seura
Seura: –
Tehtävä: päävalmentaja
Seurat
| Vuodet | Seura | O (M) |
| 1998–2001 1999–2001 1999 2001–2004 2004–2008 2007 2008–2010 2009–2010 2010–2011 |  Werder Bremen II  Werder Bremen →  Seattle Sounders  KFC Uerdingen 05  VfL Osnabrück →  VfL Osnabrück II  Holstein Kiel →  Holstein Kiel  VfB Oldenburg |  |
Valmennusura
2011–2013 2013–2014 2014 2014–2016 2016–2017 2018 2019–2020 2020:  VfB Oldenburg (apuv.)  VfB Oldenburg  Werder Bremen II (apuv.)  Werder Bremen II  Werder Bremen  FC Ingolstadt  Hertha BSC (apuv.)  Hertha BSC
Alexander Nouri (الکساندر نوری‎‎, s. 20. elokuuta 1979) on iranilais-saksalainen jalkapallovalmentaja ja entinen keskikenttäpelaaja.